
(Særlig lovgivningsprocedure – høring)
Europa-Parlamentet,
–	der henviser til Kommissionens forslag til Rådet (COM(2025)0685),
–	der henviser til artikel 113 i traktaten om Den Europæiske Unions funktionsmåde, der danner grundlag for Rådets høring af Parlamentet (C10‑0298/2025),
–	der henviser til forretningsordenens artikel 84,
–	der henviser til udtalelse fra Budgetkontroludvalget,
–	der henviser til betænkning fra Økonomi- og Valutaudvalget (A10-0159/2026),
1.	godkender Kommissionens forslag som ændret;
2.	opfordrer Kommissionen til at ændre sit forslag i overensstemmelse hermed, jf. artikel 293, stk. 2, i traktaten om Den Europæiske Unions funktionsmåde;
3.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
4.	anmoder Rådet om fornyet høring, hvis det agter at ændre Kommissionens forslag i væsentlig grad;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.

Ændring 1
Forslag til forordning
Betragtning 2
	

	Kommissionens forslag
	Ændring

	(2)	I henhold til artikel 24, stk. 1, i forordning (EU) 2017/1939 skal Unionens institutioner, organer, kontorer og agenturer og de af medlemsstaternes myndigheder, der er kompetente i henhold til gældende national ret, uden unødigt ophold indberette enhver strafbar handling, herunder grænseoverskridende momssvig, med hensyn til hvilken den kan udøve sin kompetence i overensstemmelse med nævnte forordnings artikel 22 og artikel 25, stk. 2 og 3, til EPPO. Grænseoverskridende momssvig involverer pr. definition flere medlemsstater, og strømmen af oplysninger fra de enkelte medlemsstater til EPPO er ikke egnet til at bekæmpe momssvig på EU-plan. For at EPPO kan underrettes om risici for momssvig på EU-plan og udføre sit lovgivningsmæssige mandat, er det derfor nødvendigt at fastsætte mere detaljerede bestemmelser for, hvordan medlemsstaterne inden for Eurofiscnetværket, jf. artikel 33 i forordning (EU) nr. 904/2010, bør indberette enhver mistænkelig indikation og i sidste ende præcise oplysninger om momssvig til EPPO. I henhold til artikel 24, stk. 9, i forordning (EU) 2017/1939 kan EPPO desuden i særlige sager anmode om yderligere relevante oplysninger, som Unionens institutioner, organer, kontorer og agenturer og medlemsstaternes myndigheder råder over. Det er derfor hensigtsmæssigt at fastsætte regler for, hvordan medlemsstaterne inden for Eurofisc bør meddele EPPO oplysninger om grænseoverskridende momssvig efter en anmodning fra EPPO.
	(2)	I henhold til artikel 24, stk. 1, i forordning (EU) 2017/1939 skal Unionens institutioner, organer, kontorer og agenturer og de af medlemsstaternes myndigheder, der er kompetente i henhold til gældende national ret, uden unødigt ophold indberette enhver strafbar handling, herunder grænseoverskridende momssvig, med hensyn til hvilken den kan udøve sin kompetence i overensstemmelse med nævnte forordnings artikel 22 og artikel 25, stk. 2 og 3, til EPPO, og i så god tid, at det er muligt at analysere eller efterforske en sådan kriminel adfærd. Grænseoverskridende momssvig involverer pr. definition flere medlemsstater, og strømmen af oplysninger fra de enkelte medlemsstater til EPPO er ikke egnet til at bekæmpe momssvig på EU-plan. For at EPPO kan underrettes om risici for momssvig på EU-plan og udføre sit lovgivningsmæssige mandat, er det derfor nødvendigt at fastsætte mere detaljerede bestemmelser for, hvordan medlemsstaterne inden for Eurofiscnetværket, jf. artikel 33 i forordning (EU) nr. 904/2010, bør indberette resultaterne af Eurofiscbehandlingen og -analysen af formodede tilfælde af grænseoverskridende svig og enhver mistænkelig indikation og i sidste ende præcise oplysninger, som EPPO har brug for med henblik på at vurdere, om den skal udøve sin kompetence. I henhold til artikel 24, stk. 9, i forordning (EU) 2017/1939 kan EPPO desuden i særlige sager anmode om yderligere relevante oplysninger, som Unionens institutioner, organer, kontorer og agenturer og medlemsstaternes myndigheder råder over. Det er derfor hensigtsmæssigt at fastsætte regler for, hvordan medlemsstaterne inden for Eurofisc bør meddele EPPO oplysninger om grænseoverskridende momssvig efter en anmodning fra EPPO.


Ændring		2
Forslag til forordning
Betragtning4
	

	Kommissionens forslag
	Ændring

	(4)	De medlemsstater, der ikke deltager i EPPO, er i henhold til princippet om loyalt samarbejde, der er fastsat i artikel 4, stk. 3, i traktaten om Den Europæiske Union, forpligtet til at støtte EPPO's aktiviteter og til at afholde sig fra enhver handling, der kan bringe opfyldelsen af dens mål i fare. Eurofisc består af både medlemsstater, der deltager i EPPO, og medlemsstater, der ikke deltager i EPPO. Det er derfor vigtigt at have et klart retsgrundlag for EPPO's adgang til oplysninger, der behandles af Eurofisc.
	(4)	De medlemsstater, der ikke deltager i EPPO, er i henhold til princippet om loyalt samarbejde, der er fastsat i artikel 4, stk. 3, i traktaten om Den Europæiske Union, forpligtet til at støtte EPPO's aktiviteter og til at afholde sig fra enhver handling, der kan bringe opfyldelsen af dets mål i fare. Eurofisc består af både medlemsstater, der deltager i EPPO, og medlemsstater, der ikke deltager i EPPO. Det er derfor vigtigt at have et klart retsgrundlag for EPPO's adgang til oplysninger, der behandles af Eurofisc, med henblik på strafferetlig håndhævelse for at kunne opfylde dets mandat som fastsat i artikel 4 i Rådets forordning (EU) 2017/1939, nemlig at efterforske og retsforfølge strafbare handlinger, der skader Unionens finansielle interesser.



Ændring		3
Forslag til forordning
Betragtning 4 a (ny)
	

	Kommissionens forslag
	Ændring

	
	(4a)	Den Europæiske Revisionsret har gentagne gange påpeget svagheder med hensyn til tilgængeligheden og interoperabiliteten af momsrelaterede informationssystemer på tværs af medlemsstater og EU-organer som en væsentlig hindring for effektive grænseoverskridende efterforskninger af momssvig, senest i særberetning 8/2025 om momssvig i forbindelse med import. I denne særberetning blev der desuden peget på betydelige forskelle i niveauet af administrative sanktioner, som medlemsstaterne anvender over for momssvig i forbindelse med import, og som skaber betingelser, der gør det muligt for erhvervsdrivende at udnytte den jurisdiktion, der har de mindste sanktioner. EPPO's og OLAF's adgang til momsoplysninger i henhold til denne forordning øger afslørings- og retsforfølgningskapaciteten, men udgør ikke et afskrækkende middel mod divergerende sanktioner. I denne forbindelse og i overensstemmelse med Kommissionens tilsagn om at revidere strukturen til bekæmpelse af svig som led i de foranstaltninger, der indgår i FFR for perioden efter 2027, kan der overvejes yderligere tiltag for at afhjælpe disse forskelle, eksempelvis et lovgivningsforslag baseret på et behørigt retsgrundlag med det formål at sikre et minimumsniveau af harmonisering eller konsekvens i de administrative sanktioner, der finder anvendelse på de alvorligste moms- og toldrelaterede lovovertrædelser, under hensyntagen til behovet for effektivt at beskytte Unionens finansielle interesser. Ethvert sådant forslag bør ledsages af en omfattende konsekvensanalyse og bør påvise overholdelse af nærhedsprincippet og proportionalitetsprincippet som fastsat i artikel 5 i TEU.


Ændring		4
Forslag til forordning
Betragtning 4 b (ny)
	

	Kommissionens forslag
	Ændring

	
	(4b)	I Kommissionens hvidbog fra juli 2025 om revision af EU's struktur til bekæmpelse af svig blev fragmenteringen af informationsstrømmene mellem Eurofisc, EPPO, OLAF, Europol og Eurojust udpeget som en systemisk strukturel svaghed, der undergraver effektiviteten af Unionens reaktion på grænseoverskridende momssvig. Denne forordning udgør den lovgivningsmæssige gennemførelse af datadelingssøjlen i en revideret struktur til bekæmpelse af svig og skal læses i sammenhæng med de yderligere foranstaltninger, der blev bebudet i nævnte hvidbog, herunder styrkelsen af Eurofiscs operationelle kapacitet, harmoniseringen af de betingelser og ansvarsregler, der gælder for fiskale repræsentanter, der er udpeget af afgiftspligtige personer uden for Unionen inden for rammen af IOSS og andre importmomsordninger, og udvidelsen af CESOP's datastyringsramme for at sikre sammenhæng med den adgang til tolddata, der etableres ved denne forordning.


Ændring		5
Forslag til forordning
Betragtning 4 c (ny)
	

	Kommissionens forslag
	Ændring

	
	(4c)	De oplysninger, der opbevares af toldmyndighederne i forbindelse med importprocedurer, der omfatter udsættelse af momsforpligtelser, eller for hvilke der gælder momsfritagelse, er i sig selv momsrelaterede oplysninger som omhandlet i artikel 113 i TEUF. Det er nødvendigt at udvide anvendelsesområdet for artikel 17, stk. 1, litra f), i forordning (EU) nr. 904/2010 til at omfatte alle importprocedurer, der involverer momsfritagelser eller -udsættelser, herunder inden for rammerne af one-stop-shop-ordningen for import, der er oprettet ved direktiv 2006/112/EF, og tilføje den angivne toldværdi og oprindelseslandet som obligatoriske dataelementer for at gøre det muligt for de kompetente myndigheder, herunder EPPO og OLAF, at krydstjekke importangivelser med momsangivelser og opdage uoverensstemmelser, der tyder på svig. En sådan udvidelse bør ikke berøre de materielle toldregler for disse importprocedurer, som fortsat er omfattet af forordning (EU) nr. 952/2013.



Ændring		6
Forslag til forordning
Betragtning 4 d (ny)
	

	Kommissionens forslag
	Ændring

	
	(4d)	For at sikre, at den håndhævelseskapacitet, der skabes ved denne forordning, reelt omfatter alle medlemsstater, så der undgås vedvarende asymmetrier i det indre marked og i Unionens landskab for bekæmpelse af svig og som led i Kommissionens tilsagn om at revidere strukturen til bekæmpelse af svig, bør medlemsstater, der ikke deltager i EPPO, pålægges at udpege en kompetent national myndighed, der er ansvarlig for at varetage tilsvarende funktioner med henblik på samarbejde med Eurofisc og OLAF vedrørende grænseoverskridende momssvig.  Disse medlemsstater bør underrette Kommissionen om den udpegede myndighed senest seks måneder efter denne forordnings ikrafttræden og bør hvert år aflægge rapport til Kommissionen om anvendelsen af de modtagne oplysninger, herunder antallet af indledte undersøgelser og resultaterne heraf.



Ændring		7
Forslag til forordning
Betragtning5
	

	Kommissionens forslag
	Ændring

	(5)	Den Europæiske Revisionsret har anbefalet, at Kommissionen og medlemsstaterne bør fjerne retlige hindringer for udveksling af oplysninger mellem administrative, retlige og retshåndhævende myndigheder på nationalt og EU-plan, og den har navnlig bemærket, at OLAF bør have adgang til data fra momsinformationsudvekslingssystem (VIES) og Eurofisc6. I den forbindelse er det vigtigt, at der i et klart retsgrundlag fastsættes central adgang til EU's IT-systemer.
	(5)	Den Europæiske Revisionsret har anbefalet, at Kommissionen og medlemsstaterne bør fjerne retlige hindringer for udveksling af oplysninger mellem administrative, retlige og retshåndhævende myndigheder på nationalt og EU-plan, og den har navnlig bemærket, at OLAF bør have adgang til data fra momsinformationsudvekslingssystem (VIES) og Eurofisc6. I den forbindelse er det vigtigt, at der i et klart retsgrundlag fastsættes en central adgang til EU's IT-systemer, som overholder principperne om nødvendighed og proportionalitet, således at OLAF kan opfylde sit mandat som fastsat i artikel 4 i forordning (EU, Euratom) nr. 883/2013.

	__________________
	__________________

	6 Den Europæiske Revisionsrets særberetning nr. 24/2015, Bekæmpelse af momssvig inden for Fællesskabet: Der er behov for mere handling (https://www.eca.europa.eu/da/publications/SR15_24).
	6 Den Europæiske Revisionsrets særberetning nr. 24/2015, Bekæmpelse af momssvig inden for Fællesskabet: Der er behov for mere handling (https://www.eca.europa.eu/da/publications/SR15_24).



Ændring		8
Forslag til forordning
Betragtning 5 a (ny)
	

	Kommissionens forslag
	Ændring

	
	(5a)	Vedvarende hindringer for et effektivt samarbejde mellem EU-organer omfatter uforenelighed mellem IT-systemer, fragmentering af kommunikationskanaler og begrænset interoperabilitet mellem sagsforvaltningssystemer, hvilket fører til ineffektivitet, forsinkelser og øgede administrative byrder. Det er derfor nødvendigt at øge interoperabiliteten og udvikle fælles digitale infrastrukturer for at sikre en gnidningsløs og sikker udveksling af oplysninger.



Ændring		9
Forslag til forordning
Betragtning 8 a (ny)
	

	Kommissionens forslag
	Ændring

	
	(8a)	Selv om artikel 13 i forordning (EU) nr. 904/2010 allerede pålægger medlemsstaternes kompetente momsmyndigheder spontant at udveksle oplysninger, der kan være nyttige for bekæmpelsen af momssvig, gælder denne forpligtelse for momsmyndighederne og omfatter ikke de kompetente toldmyndigheder i medlemsstaterne, som ikke er kompetente momsmyndigheder som omhandlet i nævnte forordning. Desuden foreskriver hverken den eksisterende mekanisme, der er fastsat i artikel 13 i forordning (EU) nr. 904/2010, eller Eurofiscnetværket direkte spontan meddelelse af toldrelaterede efterretninger om svig til EPPO og OLAF. Momssvig i forbindelse med importprocedurer er kendetegnet ved systematiske uoverensstemmelser mellem de oplysninger, der angives til toldmyndighederne på indførselsstedet, og de momsangivelser, der efterfølgende indgives i bestemmelsesmedlemsstaten. Toldmyndighederne er ofte de første til at opdage sådanne uregelmæssigheder gennem deres risikostyringsanalyse. For at lukke dette hul og sikre, at forudgående toldefterretninger, som toldmyndighederne har foretaget, straks fremsendes til de organer, der er ansvarlige for efterforskning og retsforfølgning af grænseoverskridende momssvig, og i betragtning af at en effektiv udøvelse af de adgangsrettigheder, der er fastsat i artikel 49a og 49b i forordning (EU) nr. 904/2010, afhænger af, at EPPO og OLAF underrettes om potentielle tilfælde af svig, er det nødvendigt at pålægge de kompetente toldmyndigheder at fremsende disse oplysninger spontant. En sådan fremsendelse bør foretages til Eurofisc, EPPO og OLAF, når de oplysninger, der er omhandlet i artikel 17, stk. 1, litra f), viser mønstre, der stemmer overens med momssvig. Denne foranstaltning er afgørende for en effektiv beskyttelse af Unionens finansielle interesser og er i overensstemmelse med Kommissionens tilsagn om at revidere den overordnede struktur til bekæmpelse af svig som et væsentligt element i FFR-pakken for perioden efter 2027. En styrkelse af koordineringen på nationalt plan mellem told- og momsmyndigheder, navnlig gennem nationale strategier til bekæmpelse af svig, er noget, som Europa-Parlamentet gentagne gange har opfordret til i de seneste år i sine beslutninger om beskyttelse af Unionens finansielle interesser. En sådan mekanisme til spontan fremsendelse fungerer udelukkende inden for de i forordning (EU) nr. 904/2010 anførte rammer for administrativt samarbejde på momsområdet og berører ikke de materielle toldprocedurer, der er fastsat i forordning (EU) nr. 952/2013, og de tilhørende dataforvaltningsregler.


Ændring		10
Forslag til forordning
Betragtning 8 b (ny)
	

	Kommissionens forslag
	Ændring

	
	(8b)	Effektiviteten af den mekanisme for spontan fremsendelse, der er omhandlet i denne forordning, afhænger af en passende koordinering på nationalt plan mellem de kompetente toldmyndigheder og medlemsstaternes kompetente momsmyndigheder. Disse organer er i mange medlemsstater særskilte administrative enheder med særskilte tilsynskæder og informationssystemer. Medlemsstaterne bør derfor sikre, at deres kompetente told- og momsmyndigheder indfører regelmæssige koordineringsmekanismer, herunder gennem Eurofisc-rammen, for at lette udpegelse af uoverensstemmelser, der tyder på momssvig, og rettidig overførsel af relevante tolddata til Eurofisc, EPPO og OLAF. En sådan koordinering er en proceduremæssig og organisatorisk foranstaltning og medfører ikke yderligere informationsteknologiske forpligtelser for de nationale myndigheder.


Ændring		11
Forslag til forordning
Betragtning 9
	

	Kommissionens forslag
	Ændring

	(9)	For at beskytte adgangen til personoplysninger bør kun de europæiske anklagere, de europæiske delegerede anklagere samt udvalgte medarbejdere i EPPO og OLAF, der tidligere er blevet godkendt af henholdsvis EPPO og OLAF, få adgang til momsoplysninger med henblik på at udføre deres opgaver under Eurofisc-forbindelsesembedsmændenes tilsyn. For at sikre ensartede betingelser for denne adgang bør Kommissionen tillægges gennemførelsesbeføjelser for så vidt angår de tekniske detaljer og praktiske ordninger, herunder vedrørende adgangskontrolmekanismen og brugernes profil og identifikation. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/20119.
	(9)	For at beskytte adgangen til personoplysninger bør kun de europæiske anklagere, de europæiske delegerede anklagere samt udvalgte medarbejdere i EPPO og OLAF, der tidligere er blevet godkendt af henholdsvis EPPO og OLAF, få adgang til momsoplysninger med henblik på at udføre deres opgaver under Eurofisc-forbindelsesembedsmændenes tilsyn. For at sikre ensartede betingelser for denne adgang bør Kommissionen tillægges gennemførelsesbeføjelser for så vidt angår de tekniske detaljer og praktiske ordninger, herunder vedrørende adgangskontrolmekanismen og brugernes profil og identifikation, der sikrer en udformning, der respekterer et højt databeskyttelsesniveau, samtidig med at den operationelle effektivitet øges gennem automatiserede processer uden unødig administrativ forsinkelse. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/20119. Denne foranstaltning bør forstås som et øjeblikkeligt skridt, mens den kommende revision af strukturen for bekæmpelse af svig vil give mulighed for at sikre større sammenhæng og konsekvens.

	__________________
	__________________

	9 Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13, ELI: http://data.europa.eu/eli/reg/2011/182/oj
	9 Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13, ELI: http://data.europa.eu/eli/reg/2011/182/oj



Ændring		12
Forslag til forordning
Betragtning 10
	

	Kommissionens forslag
	Ændring

	(10)	Denne forordning overholder de grundlæggende rettigheder og respekterer de principper, der er anerkendt i Den Europæiske Unions charter om grundlæggende rettigheder, navnlig retten til beskyttelse af personoplysninger.
	(10)	Denne forordning overholder grundlæggende rettigheder og respekterer de principper, der er anerkendt i Den Europæiske Unions charter om grundlæggende rettigheder, navnlig retten til beskyttelse af personoplysninger.



Ændring		13
Forslag til forordning
Betragtning 10 a (ny)
	

	Kommissionens forslag
	Ændring

	
	(10a)	EPPO's og OLAF's adgang til VIES, overvågningssystemet og CESOP samt til andre systemer og databaser bør vedrører følgende hoveddatakategorier: oplysninger om momsregistreringsnumre og momstransaktioner inden for Fællesskabet, relevante oplysninger om momsfritagne indførsler i forbindelse med import-one-stop-shoppen (IOSS) og om indførsler under toldprocedure 42/63 og aggregerede betalingsoplysninger. En sådan adgang bør kun gives til EPPO og OLAF med henblik på udførelsen af deres opgaver i henhold til artikel 4 i forordning (EU) 2017/1939 og artikel 1, stk. 1, i forordning (EU, Euratom) nr. 883/2013. Kommissionen bør tillægges beføjelser til at vedtage gennemførelsesretsakter, der præciserer de nøjagtige datakategorier, som EPPO og OLAF har til rådighed med henblik på udøvelsen af deres opgaver i henhold til disse artikler. Udkastene til disse gennemførelsesretsakter bør fremsendes til Europa-Parlamentet til orientering, så det kan udøve sine rettigheder.



Ændring		14
Forslag til forordning
Betragtning11
	

	Kommissionens forslag
	Ændring

	(11)	Da systemerne, infrastrukturen og de tekniske midler, der letter udvekslingen af momsoplysninger på EU-plan, skal tilpasses for at give EPPO og OLAF sikker adgang, er det nødvendigt at udsætte anvendelsen af de relevante bestemmelser for at give medlemsstaterne, Kommissionen, EPPO og OLAF mulighed for at foretage de nødvendige tilpasninger. I den forbindelse bør der tages hensyn til datoerne for, hvornår det centrale VIES sættes i drift, og hvornår det gamle VIES udfases. EPPO og OLAF bør være ansvarlige for omkostningerne til etablering og vedligeholdelse af den relevante infrastruktur og de relevante tekniske midler til sikker adgang til momsoplysninger.
	(11)	Da systemerne, infrastrukturen og de tekniske midler, der letter udvekslingen af momsoplysninger på EU-plan, skal tilpasses for at give EPPO og OLAF sikker adgang, er det nødvendigt at udsætte anvendelsen af de relevante bestemmelser for at give medlemsstaterne, Kommissionen, EPPO og OLAF mulighed for at foretage de nødvendige tilpasninger. I den forbindelse bør der tages hensyn til datoerne for, hvornår det centrale VIES sættes i drift, og hvornår det gamle VIES udfases. For at sikre en effektiv gennemførelse af denne forordning bør EPPO og OLAF i overensstemmelse med principperne om budgetneutralitet have adgang til tilstrækkelige og stabile finansielle og menneskelige ressourcer, herunder specialiseret ekspertise inden for finansielle efterforskninger, digital kriminalteknik og dataanalyse, og også, hvor det er relevant, omfatte en særskilt portal eller grænseflade for at sikre overholdelse af princippet om dataminimering. EU-finansieringen bør yderligere støtte interoperable IT-systemer og sikre kommunikationsværktøjer for at muliggøre et effektivt samarbejde. Der bør indføres organisatoriske foranstaltninger, interne godkendelsesprocesser, tilsynsmekanismer og sikkerhedsforanstaltninger for at forhindre misbrug.



Ændring		15
Forslag til forordning
Betragtning 12
	

	Kommissionens forslag
	Ændring

	(12)	Den Europæiske Tilsynsførende for Databeskyttelse blev hørt i overensstemmelse med artikel 42, stk. 1, i forordning (EU) 2018/1725, og afgav udtalelse den […].
	(12)	Den Europæiske Tilsynsførende for Databeskyttelse blev hørt i overensstemmelse med artikel 42, stk. 1, i forordning (EU) 2018/1725 og afgav udtalelse den 7. januar 2026.



Ændring		16
Forslag til forordning
Artikel 1 – stk. 1 – nr. -1 (nyt)
Forordning (EU) nr. 904/2010
Artikel 2 a (ny)
	

	Kommissionens forslag
	Ændring

	
	-1)	Følgende artikel indsættes:

	
	"Artikel 2a

	
	Opfølgende forslag om minimumsharmonisering af sanktioner

	
	Senest den ... [18 måneder fra datoen for denne ændringsforordnings ikrafttræden] og i tråd med målene for revisionen af strukturen til bekæmpelse af svig som et supplerende sæt foranstaltninger, der indgår i FFR-pakken for perioden efter 2027, og med henblik på at forbedre beskyttelsen af Unionens finansielle interesser forelægger Kommissionen Europa-Parlamentet og Rådet et lovgivningsforslag om minimumsharmonisering af de administrative sanktioner, der finder anvendelse på de alvorligste overtrædelser vedrørende moms og relateret told, navnlig for så vidt angår svig i forbindelse med forsvundne forhandlere inden for Fællesskabet og misbrug af forenklede importprocedurer under toldprocedure 42 og one-stop-shoppen for import. Forslaget berører ikke de materielle toldprocedurer, der er fastsat i forordning (EU) nr. 952/2013."


Ændring		17
Forslag til forordning
Artikel 1 – stk. 1 – nr. -1 a (nyt)
Forordning (EU) nr. 904/2010
Artikel 13 a (ny)
	

	Kommissionens forslag
	Ændring

	
	-1a)	Følgende artikel indsættes:

	
	"Artikel 13a

	
	Spontan fremsendelse af toldoplysninger, der tyder på momssvig

	
	1.	Medlemsstaternes kompetente myndigheder meddeler spontant de Eurofisc-arbejdsområdekoordinatorer, der er omhandlet i artikel 36, stk. 1, og, inden for deres respektive mandater, EPPO og OLAF alle oplysninger, der er lagret i henhold til artikel 17, stk. 1, litra f), og som tyder på mønstre, der stemmer overens med momssvig, navnlig:

	
	a)	systematiske uoverensstemmelser mellem den angivne bestemmelsesmedlemsstat i en indførselsangivelse og den medlemsstat, hvor momsen efterfølgende blev angivet eller betalt

	
	b)	systematiske uoverensstemmelser mellem den modtager, der er identificeret i en indførselsangivelse under IOSS-ordningen, og den afgiftspligtige person, der har angivet den tilsvarende moms i bestemmelsesmedlemsstaten

	
	c)	angivne toldværdier, der afviger væsentligt fra markedsværdien, hvis denne afvigelse er i overensstemmelse med en for lav værdiansættelse i momsmæssig henseende, samt

	
	d)	enhver anden indikator, der er specificeret i Kommissionens gennemførelsesretsakt som en toldbaseret risikoindikator for momssvig.

	
	2.	Den meddelelse, der er omhandlet i stk. 1, gives straks og skal som minimum indeholde de dataelementer, der er anført i artikel 17, stk. 1, litra f), for den pågældende import eller række af importtransaktioner.

	
	3.	Medlemsstaterne sikrer, at deres kompetente toldmyndigheder og kompetente momsmyndigheder koordinerer for så vidt angår udpegelsen af uoverensstemmelser som omhandlet i stk. 1, herunder gennem Eurofisc-rammen.

	
	4.	Kommissionen præciserer ved hjælp af gennemførelsesretsakter de tekniske formater og procedurer for de meddelelser, der er omhandlet i denne artikel. Disse gennemførelsesretsakter vedtages efter undersøgelsesproceduren, jf. artikel 58, stk. 2.

	
	5.	I medlemsstater, der ikke deltager i EPPO i henhold til Rådets forordning (EU) 2017/1939, sendes de meddelelser, der er omhandlet i stk. 1, til Eurofisc-arbejdsområdekoordinatorerne og til OLAF inden for dets mandat og ikke til EPPO."


Ændring		18
Forslag til forordning
Artikel 1 – stk. 1 – nr. -1 b (nyt)
Forordning (EU) nr. 904/2010
Artikel 17 – stk. 1 – litra f
	

	Gældende ordlyd
	Ændring

	
	-1b)	Artikel 17, stk. 1, litra f), affattes således:

	f)	oplysninger, der indsamles i henhold til artikel 143, stk. 2, litra a) og b), i direktiv 2006/112/EF, samt oprindelseslandet, bestemmelseslandet, varekoden, valutaen, det samlede beløb, vekselkursen, varens pris og nettovægten.
	"f)	oplysninger indsamlet af medlemsstaternes toldmyndigheder vedrørende al import af varer, for hvilke der anmodes om momsfritagelse, udsættelse af momsbetaling eller en særlig regnskabsordning ved import, herunder i henhold til artikel 143, stk. 1, litra d), i direktiv 2006/112/EF (toldprocedure 42/63), i henhold til one-stop-shop-ordningen for import, der er oprettet ved nævnte direktivs artikel 369l-369x, og enhver anden importprocedure, i henhold til hvilken forpligtelsen til at afregne moms udskydes til bestemmelsesmedlemsstaten, begrænset til følgende dataelementer:

	
	i)	importangivelsens identifikator

	
	ii)	importørens momsregistreringsnummer eller, hvor det er relevant, det IOSS-registreringsnummer, der er angivet til toldmyndighederne

	
	iii)	kundens momsregistreringsnummer i bestemmelsesmedlemsstaten, hvis et sådant foreligger

	
	iv)	varernes angivne toldværdi

	
	v)	varernes angivne oprindelsesland samt

	
	vi)	toldprocedurekoden, herunder i tilfælde, hvor varerne er omfattet af en forenklet importprocedure i henhold til artikel 166 i forordning (EU) nr. 952/2013."



Ændring		19
Forslag til forordning
Artikel 1 – stk. 1 – nr. 3
Forordning (EU) nr. 904/2010
Artikel 24k – stk. 1a
	

	Kommissionens forslag
	Ændring

	1a.	EPPO og OLAF gives adgang til oplysninger i det centrale VIES i overensstemmelse med de begrænsninger og regler, der er fastsat i artikel 49a og 49b.
	1a.	EPPO og OLAF skal have adgang til de centrale VIES-oplysninger via en sikker central grænseflade, der sikrer fortrolighed og er i overensstemmelse med de begrænsninger og regler, der er fastsat i artikel 49a og 49b.



Ændring		20
Forslag til forordning
Artikel 1 – stk. 1 – nr. 4
Forordning (EU) nr. 904/2010
Artikel 36 – stk. 2a
	

	Kommissionens forslag
	Ændring

	2a.	I overensstemmelse med artikel 24, stk. 1, i Rådets forordning (EU) 2017/1939* for så vidt angår de medlemsstater, der deltager i EPPO, og i overensstemmelse med nærværende artikel for så vidt angår de øvrige medlemsstater meddeler Eurofisc-arbejdsområdekoordinatorerne uden unødig forsinkelse EPPO enhver indikation, der giver anledning til mistanke om grænseoverskridende momssvig, på grundlag af oplysninger, der er meddelt eller indsamlet i henhold til denne forordning, og i forbindelse med hvilke EPPO kan udøve sin kompetence.
	2a.	I overensstemmelse med artikel 24, stk. 1, i Rådets forordning (EU) 2017/1939* for så vidt angår de medlemsstater, der deltager i EPPO, og i overensstemmelse med nærværende artikel for så vidt angår de øvrige medlemsstater meddeler Eurofisc-arbejdsområdekoordinatorerne uden unødig forsinkelse EPPO enhver indikation, der giver anledning til mistanke om grænseoverskridende momssvig, på grundlag af oplysninger, der er meddelt eller indsamlet i henhold til denne forordning, og i forbindelse med hvilke EPPO kan udøve sin kompetence. Eurofiscarbejdsområdekoordinatorerne meddeler de oplysninger, der er nødvendige, for at EPPO kan vurdere, om den skal udøve sin kompetence, forudsat at en sådan meddelelse er nødvendig og forholdsmæssig, er i overensstemmelse med formålene med EPPO's mandat og fuldt ud overholder EU-retten om databeskyttelse.



Ændring		21
Forslag til forordning
Artikel 1 – stk. 1 – nr. 4
Forordning (EU) nr. 904/2010
Artikel 36 – stk. 2c
	

	Kommissionens forslag
	Ændring

	2c.	I overensstemmelse med artikel 8, stk. 2 og 3, i Europa-Parlamentets og Rådets forordning (EU, Euratom) nr. 883/2013** meddeler Eurofisc-arbejdsområdekoordinatorerne uden unødig forsinkelse OLAF enhver indikation, der giver anledning til mistanke om grænseoverskridende momssvig, på grundlag af oplysninger fra medlemsstaterne, der er meddelt eller indsamlet i henhold til denne forordning, for at sætte OLAF i stand til at overveje passende foranstaltninger i overensstemmelse med sit mandat.
	2c.	I overensstemmelse med artikel 8, stk. 2 og 3, i Europa-Parlamentets og Rådets forordning (EU, Euratom) nr. 883/2013** meddeler Eurofisc-arbejdsområdekoordinatorerne uden unødig forsinkelse OLAF enhver indikation, der giver anledning til mistanke om grænseoverskridende momssvig, på grundlag af oplysninger fra medlemsstaterne, der er meddelt eller indsamlet i henhold til denne forordning, for at sætte OLAF i stand til at overveje passende foranstaltninger i overensstemmelse med sit mandat, samtidig med at overlapning af undersøgelsesforanstaltninger mellem OLAF og EPPO undgås. Eurofisc-arbejdsområdekoordinatorerne meddeler kun OLAF de oplysninger, der er nødvendige for at vurdere, om det skal udøve sit mandat eller ej.



Ændring		22
Forslag til forordning
Artikel 1 – stk. 1 – nr. 4
Forordning (EU) nr. 904/2010
Artikel 36 – stk. 2d
	

	Kommissionens forslag
	Ændring

	2d.	I overensstemmelse med artikel 8, stk. 2 og 3, i Europa-Parlamentets og Rådets forordning (EU, Euratom) nr. 883/2013 og efter anmodning fra OLAF meddeler Eurofisc-arbejdsområdekoordinatorerne OLAF enhver oplysning fra medlemsstaterne om grænseoverskridende momssvig, der er meddelt eller indsamlet i henhold til denne forordning, for at sætte OLAF i stand til at overveje passende foranstaltninger i overensstemmelse med sit mandat.
	2d.	I overensstemmelse med artikel 8, stk. 2 og 3, i Europa-Parlamentets og Rådets forordning (EU, Euratom) nr. 883/2013 og efter anmodning fra OLAF meddeler Eurofisc-arbejdsområdekoordinatorerne OLAF enhver relevant oplysning fra medlemsstaterne om grænseoverskridende momssvig, der er meddelt eller indsamlet i henhold til denne forordning, for at sætte OLAF i stand til at overveje passende foranstaltninger i overensstemmelse med sit mandat.



Ændring		23
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49a – stk. 1 – indledning
	

	Kommissionens forslag
	Ændring

	1.	Uden at det berører artikel 43 i forordning (EU) 2017/1939, giver medlemsstaternes kompetente myndigheder EPPO centraliseret adgang til følgende oplysninger med henblik på målrettede søgninger:
	1.	Uden at det berører artikel 43 i forordning (EU) 2017/1939, giver medlemsstaternes kompetente myndigheder EPPO centraliseret adgang til følgende nødvendige oplysninger med henblik på målrettede søgninger inden for rammerne af dets mandat:



Ændring		24
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49a – stk. 1 – litra b
	

	Kommissionens forslag
	Ændring

	b)	Fra den 1. september 2026 de oplysninger, der er omhandlet i nærværende forordnings artikel 17, stk. 1, litra e) og f)
	b)	Fra den 1. september 2026 de oplysninger, der er omhandlet i nærværende forordnings artikel 17, stk. 1, litra e) og f), herunder eventuelle yderligere dataelementer, der er lagret i henhold til nærværende forordnings artikel 17, stk. 1, litra f)


Ændring		25
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 1 a (nyt)
	

	Kommissionens forslag
	Ændring

	
	1a.	Adgang i henhold til stk. 1 gives udelukkende inden for rammerne af aktiv efterforskning af formodede strafbare handlinger eller retsforfølgning af gerningsmænd til sådanne strafbare handlinger, der er omfattet af artikel 4 i forordning (EU) 2017/1939, og udformes og anvendes på en sådan måde, at ikkemålrettede søgninger eller adgang, der ikke er knyttet til en konkret sag, forhindres. For at beskytte databeskyttelsesprincipperne skal systemets arkitektur og operationelle protokoller udtrykkeligt forbyde enhver form for spekulativ datamining, massedataudtræk, generelle søgninger eller automatisk profilering, der ikke er knyttet til en specifik efterforskning.



Ændring		26
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 1 b (nyt)
	

	Kommissionens forslag
	Ændring

	
	1b.	Den centraliserede adgang, der er omhandlet i stk. 1, underlægges passende tekniske og organisatoriske foranstaltninger, der sikrer, at hver adgang kan henføres til en specifik efterforskning eller retsforfølgning og til en identificeret autoriseret bruger. En sådan adgang registreres på en måde, der muliggør effektiv efterfølgende kontrol.



Ændring		27
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 3
	

	Kommissionens forslag
	Ændring

	3.	Denne centraliserede adgang skal være adgang via et enkelt kontaktpunkt til alle oplysninger vedrørende en given undersøgelse, selv hvis disse oplysninger vedrører flere medlemsstater.
	3.	Denne centraliserede adgang skal være adgang via et enkelt kontaktpunkt til alle oplysninger vedrørende en given undersøgelse, selv hvis disse oplysninger vedrører flere medlemsstater. Det pågældende system skal sikre fuld sporbarhed og registrering af alle søgninger og understøttes af sikre kommunikationskanaler og omfattende registre, der muliggør effektive mekanismer til efterfølgende kontrol.



Ændring		28
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 3 a (nyt)
	

	Kommissionens forslag
	Ændring

	
	3a.	EPPO offentliggør hvert år statistikker over anvendelsen af den centraliserede adgang, der er givet i henhold til denne forordning, herunder antallet af foretagne søgninger, antallet af efterforskninger, hvor en sådan adgang bidrog til at fremme sagen, og antallet af tilfælde, hvor indhentede oplysninger blev anset for at være irrelevante og slettet. Disse statistikker medtages i EPPO's årsrapporter og forelægges Europa-Parlamentet. I overensstemmelse med de relevante bestemmelser, der gælder for undersøgelserne, skal sådanne oplysninger være behørigt redigeret for at sikre fortrolighed og korrekt gennemførelse af undersøgelserne.


Ændring		29
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 4 – afsnit 1 – litra a
	

	Kommissionens forslag
	Ændring

	a)	de tekniske detaljer vedrørende den centraliserede adgang til de oplysninger, der er omhandlet i denne artikels stk. 1, herunder listen over de datakategorier, som de målrettede søgninger kan foretages med
	a)	de tekniske detaljer vedrørende den centraliserede adgang til de oplysninger, der er omhandlet i denne artikels stk. 1, herunder listen over de datakategorier, som de målrettede søgninger kan foretages med, herunder forebyggende mekanismer for at forhindre ikkemålrettede søgninger



Ændring		30
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 5
	

	Kommissionens forslag
	Ændring

	5.	Omkostningerne til etablering, drift og vedligeholdelse af den infrastruktur og de tekniske midler, der muliggør sikker adgang til de oplysninger, der er omhandlet i denne artikels stk. 1, afholdes af EPPO.
	udgår



Ændring		31
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49 a – stk. 5 a (nyt)
	

	Kommissionens forslag
	Ændring

	
	5a.	Alle brugere er bundet af reglerne om fortrolighed, der er fastsat i denne forordning. Udvekslingen af oplysninger og dataadgang sker i overensstemmelse med Europa-Parlamentets og Rådets forordning (EU) 2016/679 og (EU) 2018/1725 og under overholdelse af Den Europæiske Unions charter om grundlæggende rettigheder.



Ændring		32
Forslag til forordning
Artikel 1 – stk. 1 – nr. 5
 Forordning (EU) nr. 904/2010
Artikel 49 a – stk. 5 b (nyt)
	

	Kommissionens forslag
	Ændring

	
	5b.	De systemer, der muliggør centraliseret adgang, jf. stk. 1, udformes således, at de sikrer fuld interoperabilitet med de systemer, der anvendes af relevante EU-organer, med henblik på at facilitere en effektiv og sikker udveksling af oplysninger og mindske de administrative byrder.



Ændring		33
Forslag til forordning
Artikel 1 – stk. 1 – nr. 5
 Forordning (EU) nr. 904/2010
Artikel 49a – stk. 5 c (nyt)
	

	Kommissionens forslag
	Ændring

	
	5c.	Kommissionen vurderer i tæt samarbejde med EPPO behovet for yderligere EU-finansiering til støtte for udviklingen af interoperable IT-systemer, digitale værktøjer og specialiseret personale.



Ændring		34
Forslag til forordning
Artikel 1 – stk. 1 – nr. 5
 Forordning (EU) nr. 904/2010
Artikel 49a – stk. 5 d (nyt)
	

	Kommissionens forslag
	Ændring

	
	5d.	Hvis EPPO modtager personoplysninger som følge af en spontan fremsendelse fra toldmyndigheder i henhold til artikel 13a, finder følgende regler anvendelse:

	
	a)	Oplysningerne må kun behandles med henblik på at vurdere, om der skal indledes en efterforskning inden for rammen af EPPO's mandat i henhold til artikel 4 i forordning (EU) 2017/1939, eller med henblik på at foretage en sådan efterforskning.

	
	b)	Hvis EPPO inden for 90 dage efter modtagelsen fastslår, at oplysningerne ikke er relevante for en efterforskning inden for dens mandat, sletter den oplysningerne og underretter den fremsendende myndighed.

	
	c)	Hvis der indledes en efterforskning på grundlag af de fremsendte oplysninger, underrettes den fremsendende toldmyndighed herom, og den gives mulighed for at meddele EPPO og EDPS sin vurdering, hvis den mener, at behandlingen rækker ud over, hvad der er nødvendigt.

	
	d)	Databeskyttelsesreglerne i kapitel VIII i forordning (EU) 2017/1939 finder anvendelse."


Ændring		35
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 1 – indledning
	

	Kommissionens forslag
	Ændring

	1.	Medlemsstaternes kompetente myndigheder giver EPPO centraliseret adgang til følgende oplysninger med henblik på målrettede søgninger:
	1.	Medlemsstaternes kompetente myndigheder giver OLAF centraliseret adgang til følgende oplysninger med henblik på målrettede søgninger, begrænset til hvad der er nødvendigt for udøvelsen af dets mandat:



Ændring		36
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 1 – litra b
	

	Kommissionens forslag
	Ændring

	b)	Fra den 1. september 2026 de oplysninger, der er omhandlet i nærværende forordnings artikel 17, stk. 1, litra e) og f)
	b)	Fra den 1. september 2026 de oplysninger, der er omhandlet i nærværende forordnings artikel 17, stk. 1, litra e) og f), herunder eventuelle yderligere dataelementer, der er lagret i henhold til artikel 17, stk. 1, litra f)


Ændring		37
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 2 a (nyt)
	

	Kommissionens forslag
	Ændring

	
	2a.	Den centraliserede adgang, der er omhandlet i stk. 1, udformes og anvendes på en sådan måde, at OLAF har den målrettede, undersøgelsesspecifikke adgang, det har brug for, og at det ikke er muligt at foretage ikkemålrettede søgninger eller få adgang på anden måde end med henblik på at indlede eller gennemføre undersøgelser i overensstemmelse med OLAF's opgaver som omhandlet i artikel 1, stk. 1, i forordning (EU, Euratom) nr. 883/2013. En sådan adgang må ikke tillade udtræk af store mængder data, generel overvågning eller automatiseret profilering, der ikke er knyttet til en specifik administrativ undersøgelse.



Ændring		38
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 2 b (nyt)
	

	Kommissionens forslag
	Ændring

	
	2b.	Den centraliserede adgang, der er omhandlet i stk. 1, underlægges passende tekniske og organisatoriske foranstaltninger, der sikrer, at hver adgang kan henføres til en specifik efterforskning og til en identificeret autoriseret bruger. En sådan adgang registreres på en måde, der muliggør effektiv efterfølgende kontrol.



Ændring		39
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 3
	

	Kommissionens forslag
	Ændring

	3.	Denne centraliserede adgang skal være adgang via et enkelt kontaktpunkt til alle oplysninger vedrørende en given undersøgelse, selv hvis disse oplysninger vedrører flere medlemsstater.
	3.	Denne centraliserede adgang skal være adgang via et enkelt kontaktpunkt til alle oplysninger vedrørende en given undersøgelse, selv hvis disse oplysninger vedrører flere medlemsstater. Det pågældende system skal sikre fuld sporbarhed og registrering af alle søgninger og understøttes af omfattende registre, der muliggør effektive mekanismer til efterfølgende kontrol.



Ændring		40
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 3 a (nyt)
	

	Kommissionens forslag
	Ændring

	
	3a.	OLAF offentliggør hvert år statistikker over anvendelsen af den centraliserede adgang, der er givet i henhold til denne forordning, herunder antallet af foretagne søgninger, antallet af efterforskninger, hvor en sådan adgang bidrog til at fremme sagen, og antallet af tilfælde, hvor oplysninger der blev givet adgang til, blev anset for at være irrelevante og slettet. Disse statistikker medtages i OLAF's årsrapporter og forelægges Europa-Parlamentet. I overensstemmelse med de relevante bestemmelser, der gælder for undersøgelserne, skal sådanne oplysninger være behørigt redigeret for at sikre fortrolighed og korrekt gennemførelse af undersøgelserne.


Ændring		41
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 4 – afsnit 1 – litra a
	

	Kommissionens forslag
	Ændring

	a)	de tekniske detaljer vedrørende den centraliserede adgang til de oplysninger, der er omhandlet i denne artikels stk. 1, herunder listen over de datakategorier, som de målrettede søgninger kan foretages med
	a)	de tekniske detaljer vedrørende den centraliserede adgang til de oplysninger, der er omhandlet i denne artikels stk. 1, herunder listen over de datakategorier, som de målrettede søgninger kan foretages med, herunder en forebyggende mekanisme for at forhindre ikkemålrettede søgninger



Ændring		42
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 5
	

	Kommissionens forslag
	Ændring

	5.	Omkostningerne til etablering, drift og vedligeholdelse af den infrastruktur og de tekniske midler, der muliggør sikker adgang til de oplysninger, der er omhandlet i denne artikels stk. 1, afholdes af OLAF."
	udgår



Ændring		43
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 5 a (nyt)
	

	Kommissionens forslag
	Ændring

	
	5a.	Alle brugere er bundet af reglerne om fortrolighed, der er fastsat i denne forordning. Udvekslingen af oplysninger og dataadgang sker i overensstemmelse med Europa-Parlamentets og Rådets forordning (EU) 2016/679 og (EU) 2018/1725 og under overholdelse af Den Europæiske Unions charter om grundlæggende rettigheder.




Ændring		44
Forslag til forordning
Artikel 1 – stk. 1 – nr. 5
 Forordning (EU) nr. 904/2010
Artikel 49b – stk. 5 b (nyt)
	

	Kommissionens forslag
	Ændring

	
	5b.	De systemer, der muliggør centraliseret adgang, jf. stk. 1, udformes således, at de sikrer fuld interoperabilitet med de systemer, der anvendes af relevante EU-organer, med henblik på at facilitere en effektiv og sikker udveksling af oplysninger og mindske de administrative byrder.



Ændring		45
Forslag til forordning
Artikel 1 – stk. 1 – nr. 5
 Forordning (EU) nr. 904/2010
Artikel 49b – stk. 5 c (nyt)
	

	Kommissionens forslag
	Ændring

	
	5c.	Kommissionen vurderer i tæt samarbejde med OLAF behovet for yderligere EU-finansiering til støtte for udviklingen af interoperable IT-systemer, digitale værktøjer og specialiseret personale.



Ændring		46
Forslag til forordning
Artikel 1 – stk. 1 – nr. 5
Forordning (EU) nr. 904/2010
Artikel 49b – stk. 5 d (nyt)
	

	Kommissionens forslag
	Ændring

	
	5d.	Hvis OLAF modtager personoplysninger som følge af en spontan fremsendelse fra toldmyndigheder i henhold til artikel 13a, finder følgende regler anvendelse:

	
	a)	Oplysningerne må kun behandles med henblik på at vurdere, om der skal indledes en efterforskning inden for rammerne af OLAF's mandat i henhold til artikel 1, stk. 1, i forordning (EU, Euratom) nr. 883/2013, eller med henblik på at foretage en sådan efterforskning.

	
	b)	Hvis OLAF inden for 60 dage efter modtagelsen fastslår, at oplysningerne ikke er relevante for en efterforskning inden for dets mandat, sletter det oplysningerne og underretter den fremsendende myndighed.

	
	c)	Hvis der indledes en efterforskning på grundlag af de fremsendte oplysninger, underrettes den fremsendende toldmyndighed herom, og den gives mulighed for at meddele OLAF og EDPS sin vurdering, hvis den mener, at behandlingen rækker ud over, hvad der er nødvendigt.

	
	d)	Databeskyttelsesreglerne i forordning (EU) 2018/1725 finder anvendelse; OLAF anvender kravene om intern tilladelse i henhold til artikel 5 i forordning (EU, Euratom) nr. 883/2013 i forbindelse med adgang, der gives i henhold til dette stykke."



Ændring		47
Forslag til forordning
Artikel 1 – stk. 1 – nr. 5 a (nyt)
Forordning (EU) nr. 904/2010
Artikel 59 – stk. 1
	

	Gældende ordlyd
	Ændring

	
	5a)	Artikel 59, stk. 1, affattes således:

	1.	Senest den 1. november 2013 og derefter hvert femte år forelægger Kommissionen Europa-Parlamentet og Rådet en rapport om anvendelsen af denne forordning.
	"1.	Kommissionen forelægger hvert tredje år fra den … [datoen for denne ændringsforordnings ikrafttræden] og på grundlag af rapporter fra EPPO, OLAF og Eurofisc en rapport for Europa-Parlamentet, Rådet og Den Europæiske Revisionsret om anvendelsen af denne forordning. I rapporten vurderes navnlig:

	
	a)	den operationelle effektivitet af EPPO's og OLAF's direkte adgang til VIES, SURVEILLANCE-systemet og CESOP, herunder den gennemsnitlige adgangstid, antallet af efterforskninger, der er væsentlig fremskredne, og resultaterne af retsforfølgelser eller administrative foranstaltninger

	
	b)	sammenhængen mellem rammen for adgang og fremsendelse og andre instrumenter, der er vedtaget som led i den reviderede struktur til bekæmpelse af svig, herunder foranstaltninger vedrørende Eurofiscs kapacitet, forvaltning inden for rammen af CESOP, harmonisering med hensyn til fiskale repræsentanter og konvergens med hensyn til sanktioner

	
	c)	funktionen og rettidigheden af mekanismen til spontan fremsendelse i henhold til artikel 13a, herunder nationale koordineringsordninger mellem told- og momsmyndigheder

	
	d)	de håndhævelsesresultater, der er opnået i medlemsstater, der ikke deltager i EPPO, og om der er oprettet tilsvarende mekanismer i henhold til revisionen af strukturen til bekæmpelse af svig

	
	(e)	de anslåede EU-momsbeløb og dertil knyttede toldindtægter, der er inddrevet eller sikret som et direkte resultat af de dataudvekslinger og adgangsrettigheder, der er fastsat ved denne forordning, og

	
	f)	denne forordnings bidrag til konvergensen mellem håndhævelsesresultaterne på tværs af medlemsstaterne, herunder for så vidt angår gennemførligheden af på EU-plan at udvikle en metode til måling af ikkeopkrævede toldindtægter, der med henblik på formålet er sammenlignelig med den indikator for momsgabet, som Kommissionen offentliggør årligt.

	
	Hvis der i rapporten konstateres vedvarende mangler ved anvendelsen af denne forordning, forelægger Kommissionen senest seks måneder efter offentliggørelsen af rapporten Europa-Parlamentet og Rådet et lovgivningsforslag, der indeholder afhjælpende foranstaltninger."

